cyanic-selkie/wikianc huggingface dataset:
Συμβάν στο Πέρασμα Ντιάτλοφ
Αναζήτηση και ανακάλυψη
Οκτώ ή εννέα ζευγάρια ιχνών που άφησαν άνθρωποι που φορούσαν μόνο κάλτσες, ένα μόνο παπούτσι ή ήταν ξυπόλητοι, οδηγούσαν προς την άκρη ενός κοντινού δάσους, απέναντι από το πέρασμα, 500 μέτρα προς τα βορειοανατολικά. Στην άκρη του δάσους, κάτω από ένα μεγάλο κέδρο, οι ερευνητές βρήκαν ορατά απομεινάρια από μια μικρή φωτιά, μαζί με τα δύο πρώτα πτώματα, αυτά των Κριβονισένκο και Ντοροσένκο, ξυπόλητα και ντυμένα μόνο με τα εσώρουχά τους. Τα κλαδιά του δέντρου ήταν σπασμένα έως και πέντε μέτρα ύψος, γεγονός που υποδηλώνει ότι πιθανώς ένας από τους σκιέρ είχε σκαρφαλώσει για να ψάξει για κάτι, ίσως την κατασκήνωση. Μεταξύ των κέδρων και της κατασκήνωσης οι ερευνητές βρήκαν τρία ακόμη πτώματα: των Ντιάτλοφ, Κολμογκόροβα και Σλομπόντιν, που φαινόταν να έχουν πεθάνει σε πόζες που υποδήλωναν ότι προσπαθούσαν να επιστρέψουν στη σκηνή. Βρέθηκαν ξεχωριστά σε αποστάσεις περίπου 300, 500 και 600 μέτρων από το δέντρο.
Η έρευνα για τους υπόλοιπους τέσσερις ταξιδιώτες διήρκεσε περισσότερο από δύο μήνες. Τελικά βρέθηκαν στις 4 Μαΐου κάτω από τέσσερα μέτρα χιόνι σε μια χαράδρα 75 μέτρα από τον κέδρο πιο μέσα στο δάσος. Αυτοί οι τέσσερις ήταν καλύτερα ντυμένοι από τους άλλους, και υπήρχαν σημάδια ότι εκείνοι που είχαν πεθάνει πρώτοι είχαν εμφανώς "παραδώσει" τα ρούχα τους στους υπόλοιπους. Ο Ζολοταριόφ φορούσε το γούνινο παλτό και το καπέλο της Ντουμπινίνα, ενώ το πόδι της Ντουμπινίνα ήταν τυλιγμένο με ένα κομμάτι από το μάλλινο παντελόνι του Κριβονισένκο.
Έρευνα
μικρογραφία|Άποψη της σκηνής όπως την βρήκαν οι διασώστες στις 26 Φεβρουαρίου 1959: η σκηνή είχε κοπεί από μέσα και οι περισσότεροι σκιέρ είχαν διαφύγει με κάλτσες ή ξυπόλυτοι|250x250εσ Νομική έρευνα ξεκίνησε αμέσως μετά την εύρεση των πρώτων πέντε πτωμάτων. Μια ιατροδικαστική εξέταση δεν βρήκε τραυματισμούς που θα μπορούσαν να έχουν οδηγήσει στο θάνατό τους και τελικά κατέληξε στο συμπέρασμα ότι όλοι είχαν πεθάνει από υποθερμία. Ο Σλομπόντιν είχε μια μικρή ρωγμή στο κρανίο του, αλλά δεν θεωρήθηκε ότι ήταν ένα θανατηφόρο τραύμα.
Μια εξέταση των τεσσάρων πτωμάτων που βρέθηκαν τον Μάιο οδήγησε στο να αλλάξει η αφήγηση σχετικά με το τι είχε συμβεί κατά τη διάρκεια του περιστατικού. Οι τρεις πεζοπόροι σκιέρ είχαν θανατηφόρα τραύματα, σημαντικές βλάβες στο κρανίο και θωρακικά κατάγματα.
Αρχικά είχε υποτεθεί ότι οι αυτόχθονες Μάνσι (Mansi) ίσως είχαν επιτεθεί και δολοφονήσει την ομάδα επειδή καταπάτησε τη γη τους, αλλά η έρευνα έδειξε ότι η φύση του θανάτου τους δεν υποστηρίζει αυτή την υπόθεση: μόνο τα ίχνη των μελών της ομάδας ήταν ορατά, και δεν έφεραν σημάδια σωματικής πάλης χέρι με χέρι.
Αν και η θερμοκρασία ήταν πολύ χαμηλή, γύρω στους -25 με -30 oC με καταιγίδα, τα πτώματα ήταν μόνο εν μέρει ντυμένα. Μερικοί είχαν μόνο ένα παπούτσι, ενώ άλλοι ήταν χωρίς παπούτσια ή φορούσαν μόνο τις κάλτσες. Convert  value   -25    from unit   to    to units   -30    precision or suffix <span data-key="4" title="significant digits after decimal dot or, if negative, exponent of ten" class="cx-template-editor-param-desc">  C    Δημοσιογράφοι αναφερόμενοι στα διαθέσιμα αρχεία της έρευνας ισχυρίζονται ότι αυτή δηλώνει: Την περίοδο εκείνη η ετυμηγορία ήταν ότι τα μέλη της ομάδας πέθαναν εξαιτίας μιας πανίσχυρης φυσικής δύναμης. Η έρευνα επίσημα σταμάτησε τον Μάιο του 1959, ως αποτέλεσμα της απουσίας ενόχου. Τα έγγραφα στάλθηκαν σε ένα μυστικό αρχείο και φωτοτυπίες της υπόθεσης έγιναν διαθέσιμες μόνο κατά τη δεκαετία του 1990, αν και ορισμένα κομμάτια έλειπαν.
Χιονοστιβάδα
Η θεωρία ότι μια χιονοστιβάδα προκάλεσε τον θάνατο των πεζοπόρων, ενώ αρχικά δημοφιλής, έχει έκτοτε αμφισβητηθεί. Μελετώντας τις σκανδαλοθηρικές υποθέσεις περί "Γιέτι" (βλ. παρακάτω), ο Αμερικανός σκεπτικιστής συγγραφέας Μπέντζαμιν Ράντφορντ προτείνει ως πιο πιθανό: "ότι η ομάδα ξύπνησε πανικόβλητη (...) και έφυγαν κόβοντας την σκηνή, είτε επειδή μια χιονοστιβάδα είχε καλύψει την είσοδό της ή επειδή φοβόντουσαν ότι μια χιονοστιβάδα ήταν επικείμενη (...) (καλύτερα μια επανορθώσιμη σχισμή σε μια σκηνή από το να κινδυνέψουν να θαφτούν ζωντανοί σε αυτή κάτω από τόνους χιόνι). Δεν ήταν καλά ντυμένοι επειδή κοιμόντουσαν και έτρεξαν προς την ασφάλεια του κοντινού δάσους, όπου τα δέντρα θα βοηθούσαν να επιβραδυνθεί το επερχόμενο χιόνι. Στο σκοτάδι της νύχτας χωρίστηκαν σε δύο ή τρεις ομάδες: η μία ομάδα άναψε μια φωτιά (εξ ου και τα καμμένα χέρια), ενώ οι υπόλοιποι προσπάθησαν να επιστρέψουν στη σκηνή για να ανακτήσουν τα ρούχα τους, δεδομένου ότι ο κίνδυνος είχε προφανώς περάσει. Αλλά επικρατούσε πολύ κρύο και όλοι πάγωσαν μέχρι θανάτου πριν εντοπίσουν τη σκηνή τους στο σκοτάδι. Σε κάποιο σημείο, κάποια από τα ρούχα μπορεί να ανακτήθηκαν ή να ανταλλάχθηκαν με αυτά των νεκρών, αλλά σε κάθε περίπτωση η ομάδα των τεσσάρων των οποίων τα σώματα υπέστησαν τα πιο σοβαρά τραύματα εγκλωβίστηκαν εν μέσω μιας χιονοστιβάδας και θάφτηκαν κάτω από 4 μέτρα χιόνι (παραπάνω από αρκετό για να δικαιολογήσει τη "πανίσχυρη φυσική δύναμη" που περιγράφει ο ιατροδικαστής). Η γλώσσα της Ντουμπινίνα πιθανά αφαιρέθηκε από πτωματοφάγα ζώα και θηρευτές." Αποδεικτικά στοιχεία που αντικρούουν την υπόθεση της χιονοστιβάδας περιλαμβάνουν:
Στρατιωτικές δοκιμές
Ορισμένοι πιστεύουν ότι πρόκειται για ένα στρατιωτικό ατύχημα το οποίο στη συνέχεια συγκαλύφτηκε. Yπάρχουν αρχεία περί δοκιμών ρίψης ναρκών με αλεξίπτωτο από το ρωσικό στρατό στην περιοχή, περίπου την περίοδο που οι πεζοπόροι ήταν εκεί. Οι νάρκες από αλεξίπτωτα πυροδοτούνται ένα ή δύο μέτρα πριν χτυπήσουν το έδαφος και προκαλούν παρόμοια βλάβη με αυτές που παρατηρήθηκαν στους πεζοπόρους: ισχυρή εσωτερική ζημιά με πολύ λίγα εξωτερικά τραύματα. Υπήρχαν, επίσης, αναφορές για λαμπερές σφαίρες στον ουρανό στην γύρω περιοχή, που ενδεχομένως προκλήθηκαν από το εν λόγω πολεμικό υλικό. Η θεωρία αυτή χρησιμοποιεί τα ζώα για να εξηγήσει τα τμήματα που λείπουν από την Ντουμπινίνα. Ορισμένοι πιστεύουν ότι τα πτώματα μετακινήθηκαν. Φωτογραφίες της σκηνής δείχνουν ότι προφανώς δεν στήθηκε σωστά, κάτι που οι έμπειροι πεζοπόροι είναι απίθανο να είχαν κάνει.
Παράδοξο γδύσιμο
Το International Science Times δήλωσε ότι οι θάνατοι των πεζοπόρων προκλήθηκαν από υποθερμία, η οποία μπορεί να προκαλέσει μια συμπεριφορά που είναι γνωστή ως το παράδοξο γδύσιμο στην οποία τα θύματα υποθερμίας αφαιρούν τα ρούχα τους ως απόκριση σε αίσθημα καυτής ζέστης. Το γεγονός ότι έξι από τους εννέα πεζοπόρους πέθαναν από υποθερμία είναι αδιαμφισβήτητο. Ωστόσο, άλλα μέλη της ομάδας φαίνεται να απόκτησαν επιπλέον ρούχα (από αυτούς που είχαν ήδη πεθάνει), το οποίο υποδηλώνει ότι είχαν την συνείδηση να προσπαθήσουν να προσθέσουν στρώματα ρούχων. Επιπλέον, δεν υπάρχει καμία εξήγηση για το πώς αυτή η συμπεριφορά θα μπορούσε να εμφανιστεί και στους εννέα πεζοπόρους, την ίδια στιγμή.
Κρυπτοζωολογική συνάντηση
Το ντοκιμαντέρ του 2014 Ρωσικός Yeti: Ο Δολοφόνος Ζει του Discovery Channel διερεύνησε την θεωρία της κρυπτοζωολογία ς ότι η ομάδα σκοτώθηκε από ένα Μινκ ή ρωσικό Γιέτι. Το ντοκιμαντέρ ξεκινά με την παραδοχή ότι τα τραύματα των σκιέρ ήταν τέτοια που μόνο ένα πλάσμα με υπεράνθρωπη δύναμη θα μπορούσε να τα προκαλέσει. Η εκπομπή κλείνει με το συμπέρασμα ότι δεν υπάρχουν αποδεικτικά στοιχεία για αυτούς τους ισχυρισμούς.
Λοιπά
thumb|240px|Ο τάφος των νεκρών σκιέρ στο νεκροταφείο Μιχαηλωφσκόϊ στο [[Γεκατερίνμπουργκ της Ρωσίας.]] Ο Ντόνι Έιχαρ (Donnie Eichar) που ερεύνησε και γύρισε ένα ντοκιμαντέρ για το συμβάν, αξιολόγησε διάφορες άλλες θεωρίες που θεωρούνται απίθανες ή έχουν απορριφθεί:
Βιβλιογραφία
ISBN  1  978-1539583028 ISBN  1  978-0-7524-9148-6
Εξωτερικοί σύνδεσμοι
Το ντοκιμαντέρ του Discovery Channel Russian Yeti - The Killer Lives με αυθεντικές εικόνες της έρευνας και των σορών των φοιτητών
Κατηγορία:1959 Κατηγορία:Αστικοί μύθοι Κατηγορία:Μυστήρια Κατηγορία:Θεωρίες συνωμοσίας Κατηγορία:Ψυχρός Πόλεμος
Χάγκεν Φλάισερ
Ο Χάγκεν Φλάϊσερ (γερμ. Hagen Fleischer) είναι Γερμανός ιστορικός και καθηγητής πανεπιστημίου, ο οποίος ασχολείται με τη νεότερη και σύγχρονη (μεταπολεμική) ιστορία. Από το 1985 έχει αποκτήσει και την ελληνική υπηκοότητα.
Βιογραφία
Γεννήθηκε το 1944 στη Βιέννη και σπούδασε Ιστορία και Επικοινωνία/ΜΜΕ στο Ελεύθερο Πανεπιστήμιο του Βερολίνου. Από το 1977 ζει μόνιμα στην Ελλάδα, ενώ από το 1985 είναι και Έλληνας πολίτης.
Έχει συγγράψει περίπου 100 επιστημονικές μελέτες, ιδίως για την περίοδο (και τη μεταπολεμική "κληρονομιά") του Β' Παγκοσμίου Πολέμου.
Μελέτες
Η διατριβή του αποτέλεσε τη βάση του έργου αναφοράς Στέμμα και Σβάστικα, Η Ελλάδα της Κατοχής και της Αντίστασης 1941-44.Ο Αντώνης Λιάκος πιστώνει στο έργο αυτό του Φλάισερ την εκκαθάριση του πεδίου έρευνας της δεκαετίας του 1940 από την "πυκνή βλάστηση αγνοήσεων, παρανοήσεων, αποκρύψεων, παραπλανήσεων, δοξασιών, μύθων". Το 1980, ήταν ο πρώτος ιστορικός που δίδαξε σε ελληνικό Πανεπιστήμιο (στην Αθήνα, και κυρίως στην Κρήτη 1981-1991, και πάλι στην Αθήνα), ανάμεσα σε άλλες θεματικές, την ευαίσθητη ιστορία της αιματηρής δεκαετίας του ’40. Μετά το πρώτο συνέδριο εντός Ελλάδας για την 4η Αυγούστου και την Κατοχή (1984), ήταν επίσης ο κύριος οργανωτής του πρώτου συνεδρίου για τον Εμφύλιο (1995), που συνεξέταζε μάλιστα τις τρεις περιόδους ανωμαλίας μεταξύ 1936-1949, τις συνέχειες και τις ασυνέχειές τους.
Οι πόλεμοι της μνήμης, Ο Β’ Παγκόσμιος Πόλεμος και η δημόσια ιστορία είναι ένα από τα βιβλία του στα οποία ανατέμνει τις αλλαγές στον τρόπο με τον οποίο καθεμιά από τις εμπλεκόμενες (ακόμη και τις ουδέτερες) χώρες θυμάται, εξιστορεί και ερμηνεύει τις πτυχές του Β’ Παγκοσμίου Πολέμου. Το 2010, κατά το ταξίδι μνήμης στους μνημονικούς τόπους που πραγματοποίησε με ομάδα φοιτητών του στη Γερμανία, γυρίστηκε ταινία με θέμα την προσφορά του στην ιστορική επιστήμη ("Ο Χάγκεν Φλάισερ και οι πόλεμοι της μνήμης").
Εξωτερικοί σύνδεσμοι
Κατηγορία:Αυστριακοί ιστορικοί Κατηγορία:Έλληνες ιστορικοί Κατηγορία:Αυστριακοί πανεπιστημιακοί Κατηγορία:Έλληνες πανεπιστημιακοί Κατηγορία:Καθηγητές Εθνικού και Καποδιστριακού πανεπιστημίου Αθηνών
Γεώργιος της Σαξονίας
O Γεώργιος o Γενειοφόρος, γερμ. Georg der Bärtige (27 Αυγούστου 1471 - 17 Απριλίου 1539) από τον Οίκο των Βέττιν ήταν δούκας της Σαξονίας (1500-1539).
Βιογραφία
Ήταν ο πρωτότοκος γιος του Αλβέρτου Γ΄ δούκα της Σαξονίας και της Σιδωνίας των Ποντιέμπραντυ, κόρης του Γεωργίου της Βοημίας.
Πηγές
Κατηγορία:Οίκος των Βέττιν
HMS Cambrian
Πέντε πλοία του Βασιλικού Ναυτικού έφεραν το όνομα HMS Cambrian:
Κατηγορία:Ονομασίες πλοίων του Βασιλικού Ναυτικού
Βαθμοί και διακριτικά των αξιωματικών του στρατού ξηράς των μελών του ΝΑΤΟ
Ανθυπασπιστές (WO5 - 1)
Οι χώρες που δεν αναφέρονται στο σχέδιο είτε δεν έχουν το βαθμό του Ανθυπασπιστή ή σε αυτές οι Ανθυπασπιστές κατατάσσονται στους Υπαξιωματικούς (π.χ. Μεγάλη Βρετανία).
Εξωτερικοί σύνδεσμοι
Κατηγορία:ΝΑΤΟ ΝΑΤΟ ΝΑΤΟ
Ανθελληνικές ταραχές στη Νότια Ομάχα
Τον Φεβρουάριο του 1909, στη Νότια Ομάχα, στην Νεμπράσκα, ξέσπασαν ταραχές εις βάρος της ελληνικής κοινότητας της πόλης, με αφορμή το θανάσιμο τραυματισμό ενός αστυνομικού από έναν Έλληνα μετανάστη. Στη διάρκεια των ταραχών αυτών ένα παιδί ελληνικής καταγωγής έχασε τη ζωή του ενώ πολλοί άλλοι Έλληνες τραυματίστηκαν και οι περιουσίες τους καταστράφηκαν. Εξαιτίας των βίαιων επεισοδίων η ελληνική κοινότητα της Νότιας Ομάχα αναγκάστηκε να εγκαταλείψει την πόλη.
Οι Έλληνες μετανάστες στη Νότια Ομάχα
Πριν τις ταραχές του Φεβρουαρίου του 1909, ζούσαν στη Νότια Ομάχα περίπου 2.000 Έλληνες. Πολλοί από αυτούς είχαν εγκατασταθεί εκεί το 1904 και είχαν χρησιμοποιηθεί ως απεργοσπάστες. Το γεγονός αυτό είχε δημιουργήσει στους ντόπιους αρνητικά συναισθήματα κατά των Ελλήνων. Μετά την παύση της απεργίας οι Έλληνες παρέμειναν στην πόλη και το 1909 στην Νότια Ομάχα περισσότερες από 30 επιχειρήσεις είχαν Έλληνες ιδιοκτήτες ενώ υπήρχε και ελληνορθόδοξη εκκλησία. Το αρνητικό κλίμα όμως για τους Έλληνες παρέμενε και ενισχύονταν από δημοσιεύματα στον τύπο που τους παρουσίαζαν με τα μελανότερα χρώματα. Σε άρθρο της εφημερίδας Omaha Daily News αναφερόταν ότι οι γειτονιές της πόλης όπου ζούσαν Έλληνες ήταν βρώμικες, ότι οι Έλληνες προσέβαλλαν τις γυναίκες, ότι ζούσαν πολλοί μαζί σε σπίτια και ότι αποτελούσαν απειλή για τους Αμερικανούς εργάτες, όπως και οι Ιταλοί και οι Ιάπωνες εργάτες.
Τα γεγονότα
Στις 19 Φεβρουαρίου 1909, στη Νότια Ομάχα, κατά τη διάρκεια της σύλληψης ενός Έλληνα, του Ιωάννη Μασουρίδη, με την κατηγορία ότι είχε σχέσεις με μια 17χρονη κοπέλα που του έκανε μαθήματα Αγγλικών, ύστερα από ανταλλαγή πυροβολισμών έχασε τη ζωή του ο αστυνομικός Εντ Λόουρι και τραυματίστηκε ο Μασουρίδης. Την επόμενη ημέρα δημοσιεύτηκε στις εφημερίδες προκήρυξη του τοπικού πολιτικού παράγοντα, Τζόζεφ Μέρφι, στην οποία ο συντάκτης της αφού κατηγορούσε για διάφορες παρανομίες του Έλληνες κατοίκους της πόλης καλούσε τον κόσμο να συγκεντρωθεί για να εκδιώξει τους Έλληνες από την Νότια Ομάχα. Η εφημερίδα Omaha Daily News στον τίτλο της ανέφερε ότι ο Εντ Λόουρι σκοτώθηκε από Έλληνα και στο άρθρο που ακολουθούσε κατηγορούσε  ως υπεύθυνη συνολικά την ελληνική κοινότητα της πόλης. Έξω από τις φυλακές της Νότιας Ομάχα όπου κρατούνταν ο Μασουρίδης συγκεντρώθηκαν πολλά άτομα και η αστυνομία για να τον γλυτώσει αποφάσισε να τον μεταφέρει στην κύρια φυλακή στην Ομάχα. Όμως το συγκεντρωμένο πλήθος επιτέθηκε στο όχημα της αστυνομίας και προσπάθησε να τον λιντσάρει.
Στις 21 Φεβρουαρίου περισσότερα από 1.000 άτομα (σύμφωνα με άλλες πηγές 3.000) κατευθύνθηκαν σε περιοχές της πόλης όπου ζούσαν Έλληνες και άρχισαν να λεηλατούν και να καταστρέφουν σπίτια και ελληνικές επιχειρήσεις και χτύπησαν άνδρες, γυναίκες και παιδιά ελληνικής καταγωγής. Ένα Ελληνόπουλο έχασε τη ζωή του. Για λόγους ασφαλείας οι Έλληνες της πόλης κλήθηκαν να την εγκαταλείψουν όπως και έγινε. Στη διάρκεια των ταραχών η αστυνομία της Νότιας Ομάχα δεν μπόρεσε να σταματήσει το πλήθος και ζήτησε βοήθεια από την Ομάχα, που τότε ήταν ξεχωριστή πόλη, αλλά η αστυνομία της δεύτερης αποφάσισε να μη συνδράμει τις αστυνομικές δυνάμεις στη Νότια Ομάχα.
Ο Μασουρίδης κρίθηκε ένοχος και καταδικάστηκε σε θάνατο για τη δολοφονία του Λόουρι. Όμως η απόφαση αυτή ανατράπηκε στο Ανώτατο Δικαστήριο της Νεμπράσκα καθώς θεωρήθηκε ότι λόγω των επεισοδίων ο Μασουρίδης δεν έτυχε δίκαιης δίκης. Τελικά κρίθηκε ένοχος για φόνο δευτέρου βαθμού, καταδικάστηκε σε 14 χρόνια φυλάκιση και αφού έμεινε στη φυλακή πεντέμισι χρόνια απελάθηκε στην Ελλάδα.
Κατά τη διάρκεια της δεύτερης δίκης ο Έλληνας υποπρόξενος στις ΗΠΑ ζήτησε από την Ομοσπονδιακή Κυβέρνηση εξηγήσεις για την εκδίωξη των Ελλήνων κατοίκων από τη Νότια Ομάχα και την αποτυχία της κυβέρνησης να τους προστατέψει όμως δε δόθηκε απάντηση σχετικά. Τελικά στις 3 Φεβρουαρίου 1916, με απόφαση του Κογκρέσου δόθηκε ως αποζημίωση, στους Έλληνες που υπήρξαν θύματα των ταραχών στη Νότια Ομάχα, το ποσό των 40.000 δολαρίων αν και το ποσό που είχε ζητηθεί ξεπερνούσε τις 280.000 δολάρια.
Παραπομπές
Κατηγορία:1909 Κατηγορία:Νεμπράσκα Κατηγορία:Ελληνοαμερικανοί Κατηγορία:Μισελληνισμός Κατηγορία:Ταραχές
Ίδα, κόμισσα της Βουλώνης
Η Ίδα της Βουλώνης (περί το 1160 - 1216), κόμισσα της Βουλώνης (1173 - 1216) ήταν μεγαλύτερη κόρη του Ματθαίου της Αλσατίας και της Μαρίας Α΄ της Βουλώνης. Η μητέρα της ήταν μικρότερη κόρη του Στέφανου της Αγγλίας και της Ματθίλδης Α΄ της Βουλώνης. . Η Μαρία Α΄ της Βουλώνης ήταν ήδη μοναχή και πιέστηκε με την βία να αποσυρθεί για να παντρευτεί τον Ματθαίο, το αποτέλεσμα ήταν ο γάμος των γονέων της Ίδας να ακυρωθεί (1170). Ο πατέρας του συνέχισε να κυβερνά την Κομητεία της Βουλώνης μέχρι τον θάνατο του (1173), τον διαδέχθηκε κατόπιν η Ίδα. Ο θείος της Φίλιππος της Αλσατίας της πρότεινε να παντρευτεί σε πρώτο γάμο τον Τζεράρντ του Γκέλντερς αλλά πέθανε την ίδια χρονιά (1181). Η Ίδα κατόπιν παντρεύτηκε σε δεύτερο γάμο τον Βερθόλδος Δ΄ του Τσέρινγκεν αλλά και εκείνος πέθανε σύντομα (1186). Ο ιστορικός Λαμπέρ ντ'Αρντρ γράφει :
"Χωρίς άντρα πλέον η Ίδα μπορούσε να απολαύσει τους πειρασμούς του σώματος της, έπεσε σε έρωτα με τον Άρνολντ Β΄ του Γκιν και προσπάθησε να τον σκανδαλίσει με τους θηλυκούς της πειρασμούς. Ο Άρνολντ με την σειρά του πιθανότατα να σκανδαλίστηκε πραγματικά ή προσποιήθηκε επειδή ενδιαφερόταν έντονα για την κομητεία της Βουλώνης, η Ίδα θα μπορούσε να ήταν το μοναδικό μέσο να την κυβερνήσει στο πλευρό της."
Η σχέση της με τον Άρνολντ παρέμεινε έντονη μέχρι την εποχή που την απήγαγε ο Ρενώ, κόμης του Νταμμαρτέν (1190) και την μετέφερε στο Δουκάτο της Λωρραίνης. Η κατάσταση έγινε περισσότερο περίπλοκη επειδή ο Άρνολντ δεχόταν συνεχώς επιστολές από την Ίδα με τις οποίες του εκδήλωνε έντονα την λατρεία της. Ο Άρνολντ προσπάθησε να την απελευθερώσει αλλά συνελήφθη και φυλακίστηκε από τους άντρες του Ρενώ στο Βερντέν, έμεινε φυλακισμένος μέχρι την εποχή που ο Γουλιέλμος ο Λευκόχειρ ζήτησε την απελευθέρωση του. Το ενδεχόμενο να έριξε η ίδια η Ίδα στην παγίδα τον Άρνολντ είναι επίσης πολύ πιθανό, σε οποιαδήποτε περίπτωση έκανε με τον Ρενώ μια κόρη την Ματθίλδη Β΄ της Βουλώνης.
Νικόλαος Τωμαδάκης
Βιογραφία
Ο Νικόλαος Τωμαδάκης γεννήθηκε στα Χανιά το 1907, γιος του Βασιλείου Τωμαδάκη και της Όλγας Θεοδωρακάκου. Κατά τα μαθητικά του χρόνια στην Κρήτη είχε δάσκαλο τον Εμμ.Γενεράλι, ο οποίος τον ενθάρρυνε να ασχοληθεί με τα γράμματα. Σπούδασε στη Φιλοσοφική Σχολή του Πανεπιστημίου Αθηνών (1924-1929), όπου αναγορεύτηκε διδάκτωρ με τη διατριβή του Εκδόσεις και χειρόγραφα του ποιητού Διονυσίου Σολωμού (1935).Πραγματοποίησε περαιτέρω μεταπτυχιακές σπουδές με υποτροφία στην Πίζα της Ιταλίας. Από το 1950 δίδαξε ως τακτικός καθηγητής στο Πανεπιστήμιο Αθηνών. Ακόμα, διετέλεσε διευθυντής του Ιστορικού Αρχείου Κρήτης και των Γενικών Αρχείων του Κράτους, κοσμήτορας της Φιλοσοφικής Σχολής (1958-1959, 1965-1966, 1970-1971),μέλος του Ανατολικού Ινστιτούτου του Πατριαρχείου Αλεξανδρείας, ξένος εταίρος της Ακαδημίας Γραμμάτων, Τεχνών και Επιστημών του Παλέρμο, επίτιμος διδάκτορας του Πανεπιστημίου του Μιλάνο, γραμματέας και πρόεδρος της Εταιρείας Βυζαντινών Σπουδών, εκδότης του επιστημονικού περιοδικού Αθηνά από το 1947, σύμβουλος της Ιστορικής και Εθνολογικής Εταιρείας Ελλάδος (διευθυντής του Δελτίου της), πρόεδρος της εταιρείας Ιστορικών Σπουδών επί του νεωτέρου ελληνισμού και της συντακτικής επιτροπής του περιοδικού Μνημοσύνη. Ασχολήθηκε παράλληλα με την ποίηση, χρησιμοποιώντας το ψευδώνυμο Νίκος Θεοδωράκος. Το σύνολο των δημοσιευμάτων του σε επιστημονικά περιοδικά, εφημερίδες και επιστημονικά έργα ξεπερνά τα χίλια, ενώ ολοκλήρωσε περισσότερα από εξηνταπέντε αυτοτελή έργα. Πέθανε στην Αθήνα το 1993.
Για περισσότερα βιογραφικά στοιχεία του Νικόλαου Τωμαδάκη βλ. Λιβαδάρας Ν., «Τωμαδάκης Νικόλαος», Παγκόσμιο Βιογραφικό Λεξικό 9β. Αθήνα, Εκδοτική Αθηνών,1988, Στεργιόπουλος Κώστας (επιμέλεια), «Ν.Β.Τωμαδάκης», Η ελληνική ποίηση· Ανθολογία - Γραμματολογία, σ. 615. Αθήνα, Σοκόλης, 1980 και Χατζηφώτης Ι.Μ., «Τωμαδάκης Νικόλαος Β.», Μεγάλη Εγκυκλοπαίδεια της Νεοελληνικής Λογοτεχνίας 12. Αθήνα, Χάρη Πάτση, χ.χ.
Πηγές
Κατηγορία:Έλληνες πανεπιστημιακοί Κατηγορία:Κρητικοί Κατηγορία:Διευθυντές Γενικών Αρχείων του Κράτους
Hey Jude
Το Hey Jude είναι τραγούδι του αγγλικού Rock συγκροτήματος The Beatles, το οποίο γράφτηκε από τον Πωλ ΜακΚάρτνεϋ, αλλά πιστώνεται και στον Τζον Λένον. Η μπαλάντα αυτή, αρχικά λεγόταν "Hey Jules" και γράφτηκε από τον ΜακΚάρτνεϋ για να ηρεμεί τον γιο του Λένον, μετά το διαζύγιο που είχε πάρει ο δεύτερος με την Σίνθια Λένον. Το single αυτό ήταν το πρώτο που κυκλοφόρησε το συγκρότημα για την Apple Records, το 1968.
Το τραγούδι αυτό ήταν το μεγαλύτερο (σε χρόνο) που μπήκε έφτασε στην κορυφή των βρετανικών chart. Επιτυχία γνώρισε και στις ΗΠΑ, όπου για εννέα εβδομάδες βρισκόταν στην κορυφή. Το single πούλησε περίπου 8 εκατομμύρια αντίτυπα, ενώ και οι κριτικές για αυτό ήταν ως επί το πλείστον θετικές. Μεταξύ άλλων διακρίσεων το περιοδικό Billboard, το 2013, το συμπεριέλαβε στα Σπουδαιότερα Τραγούδια όλων των εποχών, στην 11η θέση.
Εξωτερικοί σύνδεσμοι
Κατηγορία:Τραγούδια του 1968 Κατηγορία:Τραγούδια των The Beatles Κατηγορία:Singles του 1968 Κατηγορία:Singles της Apple Records Κατηγορία:Νικητές Grammy Hall of Fame Award Κατηγορία:Νούμερο 1 singles στα Billboard Hot 100 Κατηγορία:Νούμερο 1 singles στην Αυστρία
Ιταλική Ομοσπονδία Καλαθοσφαίρισης
Η Ιταλική Ομοσπονδία Καλαθοσφαίρισης (ιταλικά: Federazione Italiana Pallacanestro, F.I.P.) είναι το όργανο διοίκησης της καλαθοσφαίρισης στην Ιταλία. Εδρεύει στη Ρώμη και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, ενώ εποπτεύει το επαγγελματικό πρωτάθλημα και το κύπελλο ανδρών της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Ιταλίας.
Εξωτερικοί σύνδεσμοι
Κατηγορία:Καλαθοσφαίριση στην Ιταλία
Αρτούρ Μαζουακού
Ο Αρτούρ Μαζουακού (γεννημένος στις 7 Νοεμβρίου 1993 στην πόλη Λιλ της Γαλλίας) είναι Κονγκολέζος επαγγελματίας ποδοσφαιριστής που αγωνίζεται ως αριστερό φουλ-μπακ στο τουρκικό πρωτάθλημα με τη φανέλα της Μπεσικτας, δανεικός από την Γουέστ Χαμ.
Καριέρα
Ο Αρτούρ Μαζουακού έχει καταγωγή από τη Δημοκρατία του Κονγκό, ωστόσο γεννήθηκε και μεγάλωσε στην πόλη Λιλ της Γαλλίας. Το 2001, σε ηλικία μόλις 8 ετών, εισήχθη στις ακαδημίες της τοπικής Λιλ ΟΜΣ Φάϊβς, στην οποία παρέμεινε μέχρι και το 2003. Μετά την ομάδα της Λιλ, ο Μαζουακού μεταήδησε στις ακαδημίες της Λανς. Στη Λανς παρέμεινε για τα επόμενα πέντε χρόνια.
Το 2008 αποκτήθηκε από τη Βαλενσιέν, στις ακαδημίες της οποίας εντάχθηκε αμέσως. Μετά από τρία χρόνια παραμονής στην ομάδα νέων της Βαλενσιέν, τη σεζόν 2011-12 συμμετείχε για πρώτη φορά στην αποστολή της πρώτης ομάδας της Βαλενσιέν, σε έναν αγώνα που αφορούσε το Λιγκ Καπ Γαλλίας με αντίπαλο τη Ντιζόν. Τελικά, το ντεμπούτο του Μαζουακού δεν πραγματοποιήθηκε τότε, καθώς ο παίκτης παρέμεινε στον πάγκο καθ'όλη τη διάρκεια του παιχνιδιού.
Τον αμέσως επόμενο χρόνο, ο Μαζουακού συμμετείχε και πάλι σε αποστολή της ομάδας των ανδρών της Βαλενσιέν, αρχικά σε αγώνα Κυπέλλου με αντίπαλο την Ιστρ, με τον Μαζουακού να κάνει το ντεμπούτο του με την φανέλα της Βαλενσιέν σε επίπεδο ανδρών και να αγωνίζεται 30 λεπτά, και στη συνέχεια σε αγώνα Πρωταθλήματος με αντίπαλο την Εβιάν, με τον Μαζουακού ωστόσο να παραμένει στον πάγκο καθ'όλη τη διάρκεια του παιχνιδιού. Η σταθερή βελτίωση που παρουσίαζε στις προπονήσεις του γαλλικού συλλόγου, οδήγησαν στον προβιβασμό του Μαζουακού στην πρώτη ομάδα της Βαλενσιέν.
Το ντεμπούτο του στο γαλλικό πρωτάθλημα το πραγματοποίησε στις 10 Αυγούστου 2013, όταν και πέρασε αλλαγή στο '75 στον αγώνα με αντίπαλο την Τουλούζ. Από την 14η αγωνιστική και μέχρι το τέλος του γαλλικού πρωταθλήματος για τη σεζόν 2013-14, ο Μαζουακού αγωνιζόταν βασικός στη Βαλενσιέν, αγωνιζόμενος κυρίως ως αριστερό μπακ. Συνολικά, πραγματοποίησε 27 συμμετοχές, ενώ κατάφερε να πετύχει και ένα γκολ.
Ολυμπιακός Πειραιώς
Το καλοκαίρι του 2014, ο Ολυμπιακός Πειραιώς κατέθεσε πρόταση ύψους 300.000 ευρώ για την απόκτηση του Μαζουακού. Η διοίκηση του γαλλικού συλλόγου αποδέχθηκε την πρόταση και ο Μαζουακού ανακοινώθηκε και επίσημα από τον Πειραϊκό σύλλογο, όπου παρέμεινε για δύο χρόνια. Έκανε το ντεμπούτο του στον αγώνα κόντρα στη Νίκη Βόλου και στον επόμενο αγώνα έδωσε δύο ασίστ εναντίον του ΟΦΗ σε μια εντός έδρας νίκη με 3–0. Τρεις ημέρες αργότερα έκανε το ντεμπούτο του και στο Τσάμπιονς Λιγκ όπου σκόραρε εναντίον της Ατλέτικο Μαδρίτης στην εντός έδρας νίκη με 3–2.
Γουέστ Χαμ Γιουνάιτεντ
Στις 8 Αυγούστου 2016, ο Μασουάκου ανακοινώθηκε από την Γουέστ Χαμ Γιουνάιτεντ με τετραετές συμβόλαιο έναντι αμοιβής 6,2 εκατομμυρίων λιρών. Έκανε το ντεμπούτο του στην εκτός έδρας ήττα με 2–1 από την Τσέλσι στις 15 Αυγούστου 2016. Τον Ιούλιο του 2019, αφού έπαιξε 75 φορές με τον Αγγλικό σύλλογο, επέκτεινε το συμβόλαιο του με οψιόν για άλλα τέσσερα χρόνια ως το 2024.
Διεθνείς συμμετοχές
Ο Αρτούρ Μαζουακού πραγματοποίησε το ντεμπούτο του με την Εθνική Γαλλίας Κ18 το 2011, ενώ μέχρι σήμερα έχει πραγματοποιήσει συνολικά με τις Εθνικές Γαλλίας Κ18 και Κ19 πέντε συμμετοχές, χωρίς παράλληλα να καταφέρει να πετύχει κάποιο γκολ.
Εξωτερικοί σύνδεσμοι
Κατηγορία:Γάλλοι ποδοσφαιριστές Κατηγορία:Ποδοσφαιριστές ΡΚ Λανς Κατηγορία:Ποδοσφαιριστές Βαλανσιέν ΦΚ Κατηγορία:Ποδοσφαιριστές Ολυμπιακού Πειραιώς Κατηγορία:Αμυντικοί ποδοσφαιριστές Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Γουέστ Χαμ Γιουνάιτεντ Κατηγορία:Ποδοσφαιριστές Πρέμιερ Λιγκ Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές Εθνικής Λαϊκής Δημοκρατίας του Κονγκό
Φάρος Στρογγύλη
Ο Φάρος Στρογγύλη είναι ένας κυλινδρικός φάρος που κατασκευάστηκε το 1870 από την Γαλλική Εταιρεία Φάρων και βρίσκεται στη νησίδα Μεγάλη Στρογγυλή, στα Λιχαδονήσια, του Δήμου Ιστιαίας - Αιδηψού, στο νομό Ευβοίας.Το ύψος του πύργου είναι 9 μέτρα και το εστιακό του ύψος από επιφάνεια θαλάσσης είναι 41 μέτρα. Η πρόσβαση στον φάρο γίνεται με σκάφος από το χωριό Άγιος Γεώργιος μετά τα Γιάλτρα.
Εξωτερικοί σύνδεσμοι
Στρογγυλη Κατηγορία:Νομός Εύβοιας
Τζων Ντ. Μπάροου
Ο Τζων Ντέιβιντ Μπάροου (αγγλ. John David Barrow, 29 Νοεμβρίου 1952 – 26 Σεπτεμβρίου 2020) ήταν Άγγλος κοσμολόγος, θεωρητικός φυσικός και μαθηματικός. Συνέγραψε βιβλία εκλαϊκεύσεως της επιστήμης και θεατρικά έργα.
Σπουδές
Ο Μπάροου έκανε όλη τη σχολική εκπαίδευση στη γενέτειρά του, το Λονδίνο, και κατόπιν σπούδασε μαθηματικά και φυσική στο Πανεπιστήμιο του Ντάραμ. Το 1977 ολοκλήρωσε το διδακτορικό του στην αστροφυσική στο Μαγδαλήνειο Κολέγιο του Πανεπιστημίου της Οξφόρδης Ντένις Σιάμα.
Σταδιοδρομία και έργο
Το 1981 εντάχθηκε στο διδακτικό προσωπικό του Πανεπιστημίου του Σάσσεξ, όπου εξελίχθηκε σε καθηγητή και διευθυντή του Κέντρου Αστρονομίας του πανεπιστημίου. Το 1999 έγινε καθηγητής στο Τμήμα Εφαρμοσμένων μαθηματικών και Θεωρητικής φυσικής στο Πανεπιστήμιο του Κέιμπριτζ, όπου ανέλαβε και διευθυντής του εκπαιδευτικού προγράμματος για μαθητές Millennium Mathematics Project. Για το έργο του στο πρόγραμμα αυτό, βραβεύθηκε το 2006 με το Βασιλικό Anniversary Prize για Εκπαιδευτικά Επιτεύγματα από τη βασίλισσα Ελισάβετ Β΄ στα Ανάκτορα του Μπάκιγχαμ.
Εκτός από τις 500 και πλέον δημοσιεύσεις του σε ερευνητικά περιοδικά, ο Μπάροου έγραψε μια πραγματεία αστροφυσικής, 22 εκλαϊκευμένα βιβλία και, μαζί με τον Αμερικανό συνάδελφό του Φρανκ Τίπλερ, το βιβλίο The Anthropic Cosmological Principle (= «Η ανθρωπική κοσμολογική αρχή»), με θέμα τον ευφυή σχεδιασμό και την τελεολογία του Σύμπαντος. Το πρώτο εκλαϊκευμένο βιβλίο του εκδόθηκε το 1983 και είχε τίτλο «Το αριστερό χέρι της Δημιουργίας». Γενικώς τα βιβλία του συνοψίζουν την κατάσταση των πραγμάτων στο πεδίο των ερωτημάτων για τον φυσικό κόσμο.
Η ιδιαίτερη προσέγγιση του Μπάροου στα φιλοσοφικά θέματα που θέτει η φυσική κοσμολογία τον κατέστησε κατανοητό και γνωστό στο γενικό αναγνωστικό κοινό. Για παράδειγμα, εισήγαγε ένα αξιοσημείωτο παράδοξο, το οποίο ονόμασε «φαινόμενο του Γκράουτσο Μαρξ» από την «ατάκα» του κωμικού Γκράουτσο Μαρξ: «Δεν θα ήθελα να είμαι μέλος σε καμιά λέσχη που θα δεχόταν εμένα ως μέλος της». Εφαρμόζοντας αυτή τη λογική στην κοσμολογία, ο Μπάροου δήλωσε: «Ένα Σύμπαν αρκετά απλό ώστε να είναι κατανοητό, είναι υπερβολικά απλό για να παραγάγει έναν νου ικανό να το κατανοήσει.»
Ο Μπάροου έχει δώσει ομιλίες στην κατοικία του Βρετανού πρωθυπουργού (Αριθμός 10 της Ντάουνινγκ Στρητ), στο Κάστρο του Ουίνδσορ και στο Βατικανό, καθώς και σε γενικά ακροατήρια. Το 2002 το θεατρικό έργο του «Άπειρα» (Infinities) έκανε πρεμιέρα στο Μιλάνο και κέρδισε το Premi Ubu 2002 Ιταλικό Βραβείο Θεάτρου.
Ο Μπάροου υπήρξε πιστός της Ενωμένης Μεταρρυθμισμένης Εκκλησίας, τη διδασκαλία της οποίας περιέγραψε ως «μία παραδοσιακή ντεϊστική εικόνα του Σύμπαντος». Επίσης ήταν μέλος της «Διεθνούς Εταιρείας για την Επιστήμη και τη Θρησκεία» (International Society for Science and Religion, ISSR), που ιδρύθηκε το 2001.
Τιμητικές διακρίσεις
Ο Μπάροου βραβεύθηκε το 2006 με το Βραβείο Τέμπλτον για τα «κείμενά του με θέμα τη σχέση ανάμεσα στη ζωή και στο Σύμπαν, καθώς και για τη φύση της ανθρώπινης κατανοήσεως, [που] έχουν δημιουργήσει νέες οπτικές πάνω σε ζητήματα τελικού ενδιαφέροντος της επιστήμης και της θρησκείας». Μερικές άλλες τιμητικές διακρίσεις που έλαβε ο Μπάροου είναι οι εξής:
Θάνατος
Ο Τζων Ντ. Μπάροου πέθανε σε ηλικία 67 ετών από καρκίνο του παχέος εντέρου.
Τα βιβλία του
Ο Μπάροου συνέγραψε τα εξής βιβλία:
Παραπομπές
Κατηγορία:Άγγλοι φυσικοί Κατηγορία:Κοσμολόγοι Κατηγορία:Αστροφυσικοί Κατηγορία:Εταίροι της Βασιλικής Εταιρείας Κατηγορία:Απόφοιτοι του Πανεπιστημίου της Οξφόρδης
Ιωάννης της Σαξονίας
Το όνομα Ιωάννης της Σαξονίας μπορεί να σχετίζεται με τα παρακάτω πρόσωπα:
Ιωάννης της Σαξονίας (1498-1537)
Ο Ιωάννης, γερμ. Johann (24 Αυγούστου 1498 - 11 Ιανουαρίου 1537) από τον Οίκο των Βέττιν ήταν διάδοχος της Σαξονίας (1500-1537).
Βιογραφία
Ήταν ο πρωτότοκος γιος του Γεωργίου δούκα της Σαξονίας και της Βαρβάρας των Γιαγκελλόνων, κόρης του Καζίμιρ Δ΄ της Πολωνίας.
Οικογένεια
Νυμφεύτηκε το 1516 την Ελισάβετ, κόρη του Γουλιέλμου Β΄ λαντγράβου της Έσσης· δεν απέκτησαν απογόνους.
Παραπομπές
Κατηγορία:Οίκος των Βέττιν Κατηγορία:Διάδοχοι της Σαξονίας
Γιουγκοσλαβισμός
right|thumb|155px|Σημαία της [[Σοσιαλιστική Ομοσπονδιακή Δημοκρατία της Γιουγκοσλαβίας|Σοσιαλιστικής Ομοσπονδιακής Δημοκρατίας της Γιουγκοσλαβίας (1945-1992)]] right|thumb|155px|Η τελευταία σημαία [[Ομοσπονδιακή Δημοκρατία της Γιουγκοσλαβίας|(1992-2003) της Γιουγκοσλαβίας]] Ο Γιουγκοσλαβισμός αναφέρεται στη διεθνή βιβλιογραφία ως εθνικισμός ή πατριωτισμός που επικεντρώνεται στους Γιουγκοσλάβους, δηλαδή σε μια ταυτότητα που αναφέρεται σε μία μοναδική ενωμένη Νοτιοσλαβία με σλαβικές κατοικημένες περιοχές της νοτιοανατολικής Ευρώπης. Έχει υποστηρίξει ιστορικά την ένωση όλων των σλαβικών των νότιων κατοικημένων περιοχών που σήμερα απαρτίζουν τη Βοσνία και Ερζεγοβίνη, Βουλγαρία, Κροατία, Μαυροβούνιο, Σερβία (και η επίμαχη περιοχή του Κοσσυφοπεδίου), τη Σλοβενία ​​και τη Βόρεια Μακεδονία.
Πολιτική ανέλιξη
thumb|left|210px|Ο [[Γκαβρίλο Πρίντσιπ ήταν ένας γιουγκοσλαβιστής (Σέρβος εθνικιστής), μέλος της παρασκηνιακής οργάνωσης «Μαύρη χείρ», που δολοφόνησε τον αρχιδούκα Φραγκίσκο Φερδινάνδο, διάδοχο του Αυστρo-ουγγρικού θρόνου]] Ο Γιουγκοσλαβισμός ήταν μια ισχυρή πολιτική δύναμη κατά τη διάρκεια του Α΄ Παγκοσμίου Πολέμου, που έγινε ευρύτερα γνωστός με τη δολοφονία του Αρχιδούκα της Αυστρίας Φραγκίσκου Φερδινάνδου από τον Γκαβρίλο Πρίντσιπ και την επακόλουθη κήρυξη πολέμου και εισβολή της Αυστροουγγαρίας στη Σερβία  που προσπάθησε να συσπειρώσει τους Γιουγκοσλάβους κατά της Αυστρο-ουγγρικής αυτοκρατορικής κυριαρχίας για μια ανεξάρτητη Γιουγκοσλαβία που τελικά επιτεύχθηκε το 1918.
Στη δίκη του το 1914, ο Πρίντσιπ δήλωσε: «Είμαι ένας γιουγκοσλάβος εθνικιστικής που με ενδιαφέρει η ενοποίηση όλων των Γιουγκοσλάβων και δεν με νοιάζει τι μορφή θα έχει το κράτος αυτό, αλλά πρέπει να είναι ελεύθερο από την Αυστρία.
Εξωτερικοί σύνδεσμοι
Κατηγορία:Σλάβοι Κατηγορία:Εθνικισμοί Κατηγορία:Ιστορία της Γιουγκοσλαβίας
Μουσώνες
thumb|right|Σύννεφα των μουσώνων πάνω από το [[Λάκναου της Ινδίας]] Με την ονομασία μουσώνες είναι γνωστοί ισχυροί εποχικοί άνεμοι που δημιουργούνται κυρίως στον Ινδικό Ωκεανό και στη Νότια Σινική θάλασσα (νοτιοανατολική Ασία), καθώς και σε άλλες περιοχές της Γης. Το όνομα τους προέρχεται από την αραβική λέξη «μονσούν», που σημαίνει εποχικός.
Οι μουσώνες που πνέουν από τον Ινδικό Ωκεανό προς την ασιατική ήπειρο και το αντίστροφο, φέρνουν βροχές στη νότια και νοτιοανατολική Ασία. Οι μουσώνες ανάλογα της εποχής που πνέουν διακρίνονται σε χειμερινούς και σε θερινούς μουσώνες, που παρουσιάζουν αντίθετες μεταξύ τους φορές (διευθύνσεις). Κατά μεν τους χειμερινούς μήνες πνέουν από τις ηπείρους προς τους Ωκεανούς, κατά δε τους θερινούς μήνες αντίστροφα, από τους ωκεανούς προς τις ηπείρους. Οφείλονται κυρίως στη διαφορά της θερμοκρασίας του αέρα και κατά συνέπεια, της ατμοσφαιρικής πίεσης που παρατηρείται μεταξύ των ηπείρων και των ωκεανών, τόσο τον χειμώνα, όσο και το καλοκαίρι.
Γενικά οι Μουσώνες εξαφανίζουν το σύστημα των αληγών ανέμων στις περιοχές του Βoρείου Ινδικού και της Ινδικής Θάλασσας.
Μουσώνες Ινδικού
thumb|left|Χειμερινοί και θερινοί μουσώνες του Ινδικού πάνω από την Ινδία, με τις ημερομηνίες άφιξης. Οι λεγόμενοι Μουσώνες του Ινδικού είναι μουσώνες που πνέουν ιδιαίτερα στον Ινδικό Ωκεανό και χαρακτηρίζονται ανάλογα της εποχής σε χειμερινούς και σε θερινούς μουσώνες, εκ των οποίων περισσότερο επικίνδυνοι είναι οι θερινοί.
Χειμερινοί μουσώνες
Οι χειμερινοί μουσώνες Ινδικού, οφείλονται κυρίως στην επικράτηση, κατά τους μήνες από Οκτώβριο μέχρι Απρίλιο, (στο Β. Ημισφαίριο) υψηλών βαρομετρικών πιέσεων πάνω από την ασιατική ήπειρο, (αντικυκλώνας της Σιβηρίας), σε αντίθεση με τον Ινδικό Ωκεανό, όπου παρατηρείται μεγαλύτερη θερμοκρασία της θάλασσας κατά τον χειμώνα, (σε σύγκριση με τις παρακείμενες ηπειρωτικές περιοχές), με συνέπεια να επικρατούν εκεί χαμηλότερες πιέσεις. Έτσι ο αντικυκλώνας της Σιβηρίας αρχίζει να κατέρχεται νοτιότερα και να δημιουργούνται άνεμοι με διεύθυνση Β-ΒΑ και με ταχύτητα 28 μέχρι 32 κόμβους που πλησιάζουν την ταχύτητα της μέτριας θύελλας. Οι χειμερινοί αυτοί μουσώνες πνέουν με την ίδια σταθερότητα των αληγών ανέμων.
Οι γενικές καιρικές συνθήκες που επικρατούν κατά τη διάρκεια των χειμερινών μουσώνων είναι αίθριος καιρός, δηλαδή ανέφελος ουρανός, με μικρή περιορισμένη βροχόπτωση και χαμηλές θερμοκρασίες. Περιοχές που προσβάλλονται απ΄ αυτούς τους ανέμους είναι όλες οι χώρες του Αραβικού κόλπου, το Ιράν, το Πακιστάν, ελάχιστα το Αφγανιστάν, η Ινδία, οι χώρες της νοτιοανατολικής Ασίας και εντονότερα όλος ο Ινδικός Ωκεανός.
Θερινοί μουσώνες
Οι θερινοί μουσώνες του Ινδικού οφείλονται στο ότι κατά τους θερινούς μήνες στο βόρειο ημισφαίριο ο σιβηρικός αντικυκλώνας αποσύρεται από τις περιοχές της νότιας Ασίας και περιορίζεται αποκλειστικά στη Σιβηρία. Αντίθετα με την υπερθέρμανση των νοτίων ηπειρωτικών περιοχών δημιουργείται εκτεταμένο πεδίο χαμηλών βαρομετρικών πιέσεων που το κέντρο του φθάνει πάνω από τις νότιες ηπειρωτικές περιοχές. Ταυτόχρονα και επειδή ο Ινδικός Ωκεανός δεν θερμαίνεται το ίδιο, δημιουργούνται υψηλές βαρομετρικές πιέσεις εγγύτερα των περιοχών. Η παραπάνω διάταξη των βαρομετρικών πιέσεων έχει ως συνέπεια να δημιουργούνται άνεμοι (μουσώνες - εποχικοί) σφοδρότεροι των χειμερινών με διεύθυνση νοτιοδυτική, πάνω από τον Ινδικό Ωκεανό και των σινικών θαλασσών (Βορείας και Νοτίου).
Οι θερινοί μουσώνες του Ινδικού συνοδεύονται από καταρρακτώδεις βροχές. Οι βροχές αυτές εκδηλώνονται κυρίως στις υπήνεμες ακτές και στις ηπειρωτικές ζώνες της νότιας και ΝΑ Ασίας και προέρχονται από απότομη άνοδο του αέρα είτε από πρόσκρουση στις ορεινές ακτές, ή παραθαλάσσιους ορεινούς όγκους, είτε από υπερθέρμανσή του. Είναι πολύ συχνές στις ακτές της Ινδίας και της νοτιοανατολικής Ασίας που όμως χρονικά είναι περιορισμένες. Γίνεται συνεπώς αντιληπτό πως όταν πνέουν οι θερινοί μουσώνες μέσα στον Ινδικό δεν συνοδεύονται με βροχές.
Βιβλιογραφία
Κατηγορία:Άνεμοι Κατηγορία:Βροχή Κατηγορία:Ασία
Οδός Αγίας Σοφίας (Θεσσαλονίκη)
thumb|Ο ιστορικός ανδριάντας του [[Χρυσόστομος Σμύρνης|Χρυσοστόμου Σμύρνης, έργο του Μικρασιάτη γλύπτη Θανάση Απάρτη (1960), επί της οδού Αγίας Σοφίας.]]
Η οδός Αγίας Σοφίας είναι οδός του κέντρου της Θεσσαλονίκης, κάθετη στην οδό Εγνατία και την οδό Τσιμισκή στο ύψος του Ι.Ν. Αγίας Σοφιάς.
Η αρχή της οδού Αγίας Σοφίας βρίσκεται στην Οδό Ολυμπιάδος ενώ διασχίζει κάθετα τις οδούς Κασσάνδρου, Αγίου Δημητρίου, Ιασωνίδου, Εγνατία, Ερμού, Τσιμισκή, Μητροπόλεως και καταλήγει στην λεωφόρο Νίκης στην παλιά παραλία. Το τμήμα μεταξύ Ερμού και Τσιμισκή είναι Πεζόδρομος, ενώ στα πλάνα είναι η επέκταση του πεζόδρομου μέχρι την λεωφόρο Νίκης.
Επί της Αγίας Σοφίας βρίσκονται: Το Πειραματικό σχολείο του ΑΠΘ, η πλατεία Μακεδονομάχων, ο Ι.Ν. Αγίας Σοφίας και ο ιστορικός ανδριάντας του Χρυσοστόμου Σμύρνης, έργο του Μικρασιάτη γλύπτη Θανάση Απάρτη (1960).
Στο ύψος της με την Εγνατία βρίσκονται τα έργα του μετρό, όπου κατασκευάζεται ο μελλοντικός σταθμός Αγίας Σοφίας. Κυκλοφοριακά ο δρόμος αποτελεί τη δίοδο των κατοίκων των συνοικιών της Άνω Πόλης και των Κάστρων προς το κέντρο της πόλης.
Η πιλοτική πεζοδρόμηση του 2011
Τον Μάιο του 2011 ο Δήμος Θεσσαλονίκης αποφάσισε την πιλοτική πεζοδρόμηση του άξονα από την πλατεία Αγ. Σοφίας μέχρι την οδό Τσιμισκή, η οποία απόφαση πραγματοποιήθηκε τον Ιούλιο του ίδιου χρόνου με σκοπό να αξιολογηθούν τα αποτελέσματα, πώς θα συμπεριφερθεί ο κόσμος, αν θα τονωθεί η αγοραστική κίνηση, τι προβλήματα θα δημιουργηθούν ή τι προβλήματα θα λυθούν. Στο μεταξύ οι υπηρεσίες της Αντιδημαρχίας Αστικού Σχεδιασμού συνέχισαν με την τοποθέτηση εκατοντάδων δενδρυλλίων, λουλουδιών και εποχιακών φυτών στα επιλεγμένα σημεία που ορίστηκαν χρωματικά. Σύμφωνα με την αρχιτεκτονική μελέτη οι κατασκευές των στοιχείων αυτών και του στεγάστρου έχουν τη μορφή μεταλλικών ικριωμάτων που συνδυάστηκαν με καμπυλωμένες ευθειογενείς επιφάνειες που προσδίνουν το στοιχείο της κίνησης και του παιχνιδιού με το φως και τις σκιάσεις. Να σημειωθεί ότι είχε γίνει επίσης ο χρωματικός ορισμός του διαδρόμου από όπου γινόταν η διέλευση των πεζών ο οποίος σύμφωνα με την αρχιτεκτονική μελέτη σχεδιάστηκε σε τεθλασμένη γραμμή με σκοπό να προσδίδει δυναμισμό στην κίνηση. Σε ειδικές περιπτώσεις και σε συγκεκριμένες ώρες υπήρχε επίσης η δυνατότητα πρόσβασης και διέλευσης οχημάτων για έκτακτες ανάγκες και για την τροφοδοσία των καταστημάτων.
Οι αντιδράσεις
Την αντίθεσή του στην πεζοδρόμηση του άξονα είχε εκφράσει από την αρχή ο Εμπορικός Σύλλογος Θεσσαλονίκης. Ο εκπρόσωπος του συλλόγου δήλωσε «Είμαστε αντίθετοι με το μέτρο διότι την ώρα που πασχίζουμε να συγκρατήσουμε τον κόσμο να κάνει τις αγορές του στο κέντρο για να μην πηγαίνουν αλλού. Ο Ελληνας έχει συνηθίζει να κάνει τις αγορές του με το αυτοκίνητό του και θα προτιμούσαμε η Αγίας Σοφίας να ήταν δρόμος συνεχούς ροής οχήμάτων με έναν μεγάλο πεζόδρομο, όπως συμβαίνει σε άλλες ευρωπαϊκές πόλεις». Η διαφωνία αυτή "δίχασε" την Θεσσαλονίκη σε δυο "στρατόπεδα". Από την μία ο Δήμος Θεσσαλονίκης, ήταν αμετάκλητος υπέρ της πλήρης διατήρησης της πεζοδρόμησης. Το άλλο στρατόπεδο, στο οποίο βρισκόταν μπροστά η αντιπεριφέρεια Θεσσαλονίκης, επιδίωκε να υπάρχει μία λωρίδα κυκλοφορίας για τα ΙΧ. Επίσης σοβαρές ενστάσεις για τον τρόπο με τον οποίο έγινε η πεζοδρόμηση στην Αγίας Σοφίας εξέφρασαν και διάφοροι συγκοινωνιολόγοι.
Η οριστική μελέτη
μικρογραφία|Πεζόδρομος Αγίας Σοφίας Τελικά το 2013 έγινε η οριστική μελέτη για την πεζοδρόμηση της Αγίας Σοφίας. Το τμήμα του άξονα από τις οδούς Μακένζυ Κινγκ και Τσιμισκή που μελετάται έχει τον χαρακτήρα εμπορικού δρόμου, με σταθερό πλάτος 19,50 μέτρων. Ο δρόμος θα οργανωθεί σε ζώνες χρήσεων με ορθολογικές επιλογές, που εξασφαλίζουν την εύρυθμη λειτουργία. Ένα έγχρωμο «χαλί» από χυτό δάπεδο θα διατρέχει τον πεζόδρομο σε όλο του το μήκος και θα εισχωρεί στις πλατείες, ενώ ένας αρμός «ποταμός» θα διατρέχει αξονικά τον δρόμο. Ο άξονας ορίζεται από μια ρυθμική δενδροστοιχία και τη σειρά των φωτιστικών σωμάτων. Σε επιλεγμένα σημεία της διαμόρφωσης προτείνεται υπαινικτική αναφορά στα βυζαντινά ψηφιδωτά που αποτελούν μοναδικά στοιχεία της ιστορίας του πολιτισμού της Θεσσαλονίκης. Ο φωτισμός του δρόμου γίνεται με φωτιστικά σώματα σύγχρονου σχεδιασμού και τεχνολογίας διακριτικής παρουσίας. Φωτεινές σημάνσεις –«αστικοί φάροι»- διατρέχουν το σύνολο της διαμόρφωσης και σηματοδοτούν τόπους λειτουργώντας ως συμβολικά ενοποιητικά στοιχεία που εμπλουτίζουν την αντιληπτική εικόνα της πόλης. . Το έργο έχει προϋπολογισμό 2,18 εκατ. ευρώ καθώς και εξασφαλισμένη χρηματοδότηση, οι εργασίες ξεκίνησαν το καλοκαίρι του 2014 και ο συμβατικός χρόνος υλοποίησης είναι επτά μήνες, προκειμένου να μην αναστατωθεί η εμπορική κίνηση στην περιοχή. Παράγοντες της κτηματαγοράς της Θεσσαλονίκης επικροτούν το σχεδιασμό του δήμου, τονίζοντας όμως την ανάγκη πιο εκτεταμένων πεζοδρομήσεων, στα πρότυπα των προηγμένων ευρωπαϊκών πόλεων, προκειμένου η περιοχή του κέντρου να ξαναγίνει ελκυστικός πόλος για κατοικία.
Παραπομπές
Αγίας Σοφίας
PD
Η συντομογραφία λατινικών χαρακτήρων PD ή Pd (στην αγγλική γλώσσα προφέρεται πι-ντι) μπορεί να αναφέρεται:
Σαμάλ (άνεμος)
Ο άνεμος Σαμάλ, (προφέρεται με παχύ το σ), είναι ένας ισχυρός, ημερήσιος κυρίως, τοπικός άνεμος, κονιορτοβριθής του αραβικού κόλπου που πνέει συνηθέστερα πάνω από το Ιράκ τη Σαουδική Αραβία, τα Ηνωμένα Αραβικά Εμιράτα το Κουβέιτ και που δημιουργεί σφοδρή αμμοθύελλα, τα αποτελέσματα της οποίας μπορεί να επεκταθούν μέχρι τη Συρία, το Λίβανο και την ανατολική Μεσόγειο.
Γενικά
Ο άνεμος Σαμάλ είναι ένας ισχυρός βορειοδυτικός άνεμος που κατέρχεται από τα υψίπεδα της ανατολικής Τουρκίας, του Ιράκ, (Κουρδιστάν), και του Ιράν που καταλήγει στον Αραβικό κόλπο (ή Περσικό κόλπο). Πνέει κυρίως από την Άνοιξη μέχρι το Καλοκάιρι, χωρίς αυτό να σημαίνει οτι δεν παρατηρείται και σε άλλη εποχή (με μικρότερη όμως ένταση). Η δημιουργία του οφείλεται κυρίως στην εγγύτητα διαφορετικών κέντρων βαρομετρικών πιέσεων, που όσο εγγύτερα βρίσκονται τόσο θελλώδης εμφανίζεται και ο οποίος στις πλείστες των περιπτώσεων δημιουργεί ψυχρό μέτωπο. Η διάρκεια αυτού μοιάζει περίπου με του ετησίες (μελτέμια) του Αιγαίου με μόνη διαφορά στην ένταση.
Κατά την αραβική λαογραφία τους προδρόμους ανέμους του Σαμάλ, που αρχίζουν να πνέουν περί τα τέλη Μαρτίου τους ονομάζουν Αλ Χάφαρ, τους δυνατότερους των προδρόμων, που πνέουν περί τον Ιούνιο τους ονομάζουν Μπάρι Θοραγιά, από το όνομα της ανατολής των Πλειάδων (Θοραγιά). Από δε το τέλος του Ιουνίου αρχίζει ο κυρίως άνεμος ο Σαμάλ, που λέγεται και Αλντεμπαράν (από τον ομώνυμο αστέρα), ο οποίος και είναι περισσότερο βίαιος των προηγουμένων δημιουργώντας στην ορμή του τεράστια αμμοθύελλα.
thumb | 280px | Ενδεικτικός χάρτης δημιουργίας του ανέμου Σαμάλ
Συνήθης δημιουργία
Ο άνεμος Σαμάλ μπορεί να δημιουργηθεί κάθε φορά που ένα υψηλό βαρομετρικό που υφίσταται ή διέρχεται πάνω από τους ορεινούς όγκους της Ανατολικής Τουρκίας και του Κουρδιστάν. Λόγω της εγγύτατης γειτνίασης με τις εκταταμένες ερήμους του Ιράκ και της Σαουδικής Αραβίας πάνω από τις οποίες σημειώνονται, ένεκα των ανοδικών θερμών ρευμμάτων χαμηλό βαρομετρικό τούτο έχει ως συνέπεια τη δημιουργία ισχυρών ψυχρών ρευμάτων που δημιουργούν καταιγίδα με ψυχρό μέτωπο που ανασηκώνει την άμμο δημιουργώντας εξίσου σφοδρή αμμοθύελλα.
Σημειώσεις
Κατηγορία:Άνεμοι Κατηγορία:Τοπικοί άνεμοι
Γεώργιος Τόλης
Ο '''Γεώργιος Α. Τόλης''' (Μαλακάσι Τρικάλων, 5 Μαρτίου 1935 – ) είναι διακεκριμένος Έλληνας καρδιοχειρουργός, ο οποίος πραγματοποίησε την πρώτη μεταμόσχευση καρδιάς στην Ελλάδα το 1990.
Πρώτα χρόνια
Οι γονείς του Τόλη, Αθανάσιος και Σταματία, ήταν φτωχοί εστιάτορες από τα ορεινά χωριά της Καλαμπάκας. Ο Τόλης τελείωσε το Γυμνάσιο στα Τρίκαλα και σπούδασε Ιατρική στο Πανεπιστήμιο Αθηνών κατά την περίοδο 1954–1961. Μετά το πέρας της θητείας του (1963), ειδικεύθηκε στην Χειρουργική Θώρακα και Καρδιάς συνεχίζοντας τις σπουδές του στο Σικάγο των Ηνωμένων Πολιτειών. Το 1971 επέστρεψε στην Ελλάδα για να εργαστεί αρχικά στο Θεραπευτήριο «Ο Ευαγγελισμός» (μέχρι το 1984), στο ιδιωτικό Διαγνωστικό και Θεραπευτικό Κέντρο «Υγεία» (μέχρι το 1995), και, τέλος, στο επίσης ιδιωτικό Ιατρικό Αθηνών. Είναι νυμφευμένος με τη φαρμακοποιό Έφη Παπαποστόλου, με την οποία έχει αποκτήσει τρία παιδιά: τον Αθανάσιο ή Άθαν (γεν. 1968), τον Γεώργιο (γεν. 1969) και την Τίνα (γεν. 1975)
Δραστηριότητα
Ως καρδιοχειρουργός, ο Τόλης πραγματοποίησε χιλιάδες επεμβάσεις. Μεταξύ άλλων, ο Τόλης πραγματοποίησε στην Ελλάδα την πρώτη επαναγγείωση μυοκαρδίου με παρακαμπτήριο φλεβικό μόσχευμα, το γνωστό «bypass» (Θεραπευτήριο «Ο Ευαγγελισμός», 8 Δεκεμβρίου 1971), και την πρώτη μεταμόσχευση καρδιάς (Διαγνωστικό και Θεραπευτικό Κέντρο «Υγεία», 3 Απριλίου 1990).
Το 1997, ο Τόλης έπαυσε να χειρουργεί και να ασκεί την Ιατρική. Έχει εκφραστεί εναντίον του δημοσίου Εθνικού Συστήματος Υγείας (ΕΣΥ), κρίνοντάς το δυσκίνητο και γραφειοκρατικό. Έχει επίσης εκφραστεί εναντίον της παροχής υπηρεσιών Υγείας με στόχο το οικονομικό κέρδος.
Παραπομπές
Τολης Γεωργιος Τόλης Γεωργιος
Η Γυφτοπούλα
Η Γυφτοπούλα είναι το τρίτο μυθιστόρημα του Αλέξανδρου Παπαδιαμάντη, και αυτό με το οποίο έγινε γνωστός και αποδεκτός τόσο στο κοινό όσο και στον πνευματικό κόσμο. Πρωτοδημοσιεύθηκε σε συνέχειες στην εφημερίδα Ακρόπολις από τον Απρίλιο έως τον Οκτώβριο του 1884 ενώ σε βιβλίο εκδόθηκε το 1912 από τις Εκδόσεις Φέξη. «Η Γυφτοπούλα» είναι το πρώτο έργο το οποίο ο συγγραφέας το υπογράφει με το πραγματικό του όνομα και είναι το έργο που τον καθιέρωσε στον πνευματικό κόσμο της εποχής εκείνης. Η επί έξι μήνες δημοσίευση του μυθιστορήματος στην εφημερίδα, τον έκανε γνωστό και στο ευρύ κοινό αφού το έργο διαβάστηκε και αγαπήθηκε ιδαίτερα. Ενδεικτικό της επιτυχίας του μυθιστορήματος είναι ότι σχεδόν αμέσως μετά την ολοκλήρωση της δημοσίευσης, μεταφράστηκε στα ιταλικά. Η ιταλική μετάφραση χρησιμοποιήθηκε για τη διασκευή του σε θεατρικό έργo (δράμα), το οποίο κυκλοφόρησε σε βιβλίο το 1885.
Κάιρι Ίρβινγκ
Ο Κάιρι Ίρβινγκ (αγγλικά: Kyrie Irving, γεννήθηκε 23 Μαρτίου 1992) είναι Αμερικάνος διεθνής καλαθοσφαιριστής, ο οποίος αγωνίζεται ως πλέι μέικερ για τους Ντάλας Μάβερικς στο NBA. Αποτελεί έναν από τους καλύτερους γκαρντ της διοργάνωσης, έχοντας στεφθεί μία φορά πρωταθλητής ΝΒΑ με την ομάδα των Κλίβελαντ Καβαλίερς (2016), ενώ έχει συμμετάσχει 8 φορές σε All-Star Game κερδίζοντας παράλληλα το βραβείο του MVP του All Star το 2014 και επιλέχθηκε 3 φορές στις καλύτερες πεντάδες του ΝΒΑ.
Η Γυφτοπούλα
Το ιστορικό πλαίσιο του μυθιστορήματος είναι οι τελευταίες μέρες της Βυζαντινής Αυτοκρατορίας, λίγο πριν την Άλωση της Κωνσταντινούπολης το 1453.Το θέµα είναι η αναζήτηση της ταυτότητας μιας νεαρής κοπέλας, της οποίας η μοίρα είναι συνυφασμένη με την πτώση της Πόλης. Η δράση εκτυλίσσεται κυρίως στον Μυστρά.
Όπως και τα δύο προηγούμενα μυθιστορήματά του, Η Μετανάστις και Οι Έμποροι των Εθνών, ο συγγραφέας επέλεξε ως χρονολογικό πλαίσιο το παρελθόν, με τα ιστορικά γεγονότα να χρησιμεύουν ως βάση για την ανάπτυξη της ιστορίας. Ένα από τα ιστορικά πρόσωπα που εμφανίζονται είναι ο Γεώργιος Γεμιστός ή Πλήθων.
Κάιρι Ίρβινγκ
Με την εθνική ομάδα των ΗΠΑ έχει κατακτήσει το χρυσό μετάλλιο στους Ολυμπιακούς Αγώνες του Ρίο το 2016 και το το χρυσό μετάλλιο στο Παγκόσμιο Κύπελλο του 2014, όντας παράλληλα ο MVP του τουρνουά.
Κολεγιακή σταδιοδρομία
Ο Ίρβινγκ έπαιξε σε κολεγιακό επίπεδο στους Duke Blue Devils την σεζόν 2010-2011 με προπονητή τότε τον Mike Krzyzewski. Στα πρώτα 8 παιχνίδια της σεζόν είχε 17.4 πόντους, 53% ευστοχία στα σουτ, 5.1 ασίστ, 3.7 ριμπάουντ και 1.5 κλέψιμο ανά αγώνα. Ο τελευταίος του αγώνας πριν ενταχθεί στο δυναμικό των Καβαλίερς το 2011 ήταν στο κολεγιακό πρωτάθλημα NCAA όπου η ομάδα του ηττήθηκε από την ομάδα της Αριζόνα, παρόλο που ο Ίρβινγκ σκόραρε 28 πόντους.